Diari Oficial de la Generalitat Valenciana


Sumari del DOGV 4319, del 22-08-2002 (2002/8111)

RESOLUCIÓ de 2 de juny de 2002, del director general d'Urbanisme i Ordenació Territorial, per la qual s'aprova definitivament el Pla de Reforma Interior Molí de Testar de Paterna, una vegada esmenades les deficiències a què es referix l'Acord de la Comissió Territorial d'Urbanisme de València d'1 de febrer de 2002.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4319

Data del DOGV
:   22-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/8111


Data del document
:   02-06-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Paterna
    * pla d'urbanisme

RESOLUCIÓ de 2 de juny de 2002, del director general d'Urbanisme i Ordenació Territorial, per la qual s'aprova definitivament el Pla de Reforma Interior Molí de Testar de Paterna, una vegada esmenades les deficiències a què es referix l'Acord de la Comissió Territorial d'Urbanisme de València d'1 de febrer de 2002. [2002/8111]
  
Havent esmenat les deficiències a què es referix l'acord de la Comissió Territorial d'Urbanisme d'1 de febrer de 2002, que afecta el Pla de Reforma Interior ?Molí de Testar- de Paterna, i de conformitat amb el que ordena la Resolució del director general d'Urbanisme i Ordenació Territorial de 2 de juny de 2002, per la qual es declara definitivament aprovat dit Pla, es procedix a la publicació del citat Acord:
  
?La Comissió Territorial d'Urbanisme de València, en la sessió celebrada l'1 de febrer de 2002, va adoptar el següent Acord:
  
Vist l'expedient tramés per l'Ajuntament de Paterna referit al Pla de Reforma Interior Molí de Testar del sòl urbà industrial del Pla General d'Ordenació Urbana de la població, i de conformitat amb els següents,
  
Antecedents de fet
  
Primer
  
El procediment es desenvolupa pel tràmit disposat en l'article 48 de la Llei 6/94, de 15 de novembre, de la Generalitat Valenciana, Reguladora de l'Activitat Urbanística, mitjançant la seua incoació i sotmetiment a informació pública a través de la via notarial.
  
Que es van inserir els pertinents anuncis del període d'informació pública en el DOGV de 10 de gener de 2001 i en el Diario de Valencia de 9 de gener de 2001, sense que en este termini es produïra cap al·legació.
  
En el ple municipal de 26 de juliol de 2001 s'acorda aprovar provisionalment el Pla de Reforma Interior citat, i es remet a l'organisme autonòmic competent per a la seua aprovació definitiva.
  
Segon
  
El projecte consta de memòria i plànols.
  
Tercer
  
L'objecte del present Pla de Reforma Interior és la delimitació d'una unitat d'execució en sòl urbà ?zona industrial U-II-06/Industrial- i la definició de la seua ordenació detallada ja que en el Pla General no queda definida. Amb això es pretén urbanitzar la unitat d'execució mitjançant una actuació integrada única.
  
Quart
  
Durant la tramitació de l'expedient s'han sol·licitat informes a:
  
- La Divisió de Carreteres de la DG d'Obres Públiques de la Conselleria d'Obres Públiques, Urbanisme i Transports.
  
- La Demarcació de Carreteres del Ministeri de Foment.
  
- El Servei de Vies i Obres de la Diputació de València.
  
- El Servei de Contractació i Expropiacions de la Conselleria d'Obres Públiques, Urbanisme i Transports.
  
- La Unitat de Patrimoni de la Conselleria de Cultura.
  
Amb data 21 de desembre emet informe la Demarcació de Carreteres de l'Estat ?Ministeri de Foment-, concretant els següents aspectes:
  
- No s'autoritzarà la connexió del citat Pla amb el camí lateral que discorre paral·lel al ramal de connexió de la N-335 amb la N-220.
  
- La connexió amb el polígon industrial Fuente del Jarro no disposa de les condicions mínimes de seguretat i funcionalitat.
  
- S'ha de dibuixar correctament la línia límit d'edificació respecte de les carreteres N-220, N-335 i el ramal de connexió entre les dos.
  
Amb data 23 de gener de 2002 es rep informe de la Divisió de Carreteres de la COPUT desfavorable pels següents motius:
  
- Ha de dibuixar-se la zona de protecció de l'enllaç entre la N-220 i la N-335 que serà de 50 m, i s'ha de donar a esta zona un ús dotacional públic.
  
- Ha de proposar-se uns accessos en condicions al sector des del nucli urbà i eliminar-se la connexió amb el pas subterrani que connecta amb el polígon industrial Fuente del Jarro.
  
Amb data 24 de gener de 2002 es rep informe de la Diputació de València on s'indica que el sector no afecta cap carretera de la seua titularitat.
  
Amb data 21 de gener de 2002 té entrada en esta Comissió Territorial d'Urbanisme escrit del Regidor d'Urbanisme de l'Ajuntament de Paterna com a resposta a l'informe emés per la Demarcació de Carreteres de l'Estat ?Ministeri de Foment- indicant que l'instrument de planejament que s'està estudiant té la finalitat exclusiva de delimitar una unitat d'execució en sòl urbà per a escometre la programació dels terrenys inclosos per esta mitjançant una actuació integrada.
  
Per tant, no es tracta d'habilitar una connexió amb el camí lateral que discorre al costat de la N-335, ni crear un accés al polígon Fuente del Jarro, únicament es tracta d'adequar i millorar l'entorn d'una instal·lació industrial actualment existent dotant-la de les oportunes característiques d'urbanització.
  
Cinqué
  
Paterna té un Pla General d'Ordenació Urbana aprovat definitivament per la Comissió Territorial d'Urbanisme el 15 de novembre de 1990.
  
Sisé
  
La Comissió Informativa de la Comissió Territorial d'Urbanisme de València, en la sessió del 24 de gener de 2002, va emetre informe relatiu al projecte que ens ocupa, complint així el que preceptua l'article11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que establix l'article 48, per remissió de l'article 52, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant, LRAU).
  
Segon
  
La documentació està completa, als efectes del compliment del que preceptua l'article 27 i 28 de la LRAU.
  
Tercer
  
No es produïx modificació en els paràmetres urbanístics establits en el Pla General, i es manté l'edificabilitat i la resta de les ordenances reguladores de l'edificació contingudes en la secció 6a de les Normes Urbanístiques del PGOU.
  
S'establixen dos vials interiors en la Unitat, un que circula pel sud-sud-oest d'esta i que connecta amb el camí que en l'actualitat unix per un pas inferior a la carretera N-220, la zona amb el polígon industrial Fuente del Jarro.
  
Així mateix s'ordena un vial en la part est de la Unitat que acaba en una zona pública que es preveu per a realitzar investigacions arqueològiques atesa la probable existència de restes arqueològiques en la zona.
  
La confluència dels dos vials citats marca el punt de connexió rodat amb el nucli urbà de la població.
  
Quart
  
Davant dels informes sectorials de les administracions amb competència en les infraestructures viàries, s'establix la necessitat d'eliminar la connexió amb el pas subterrani que comunica amb el polígon industrial Fuente del Jarro, així com de definir en condicions la connexió de la unitat d'execució amb el nucli urbà.
  
Cinqué
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de plans de reforma interior de municipis de menys de 50.000 habitants, de conformitat amb el que disposa l'article 54.2.B de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió celebrada l'1 de febrer de 2002, acorda supeditar l'eficàcia de l'aprovació definitiva del Pla de Reforma Interior Molí de Testar del municipi de Paterna a la presentació d'un pla d'ordenació on es dibuixen les condicions imposades pels informes sectorials de carreteres ?supressió del tram de vial que connecta amb el pas inferior davall la N-220, eliminació de la connexió amb el camí que discorre paral·lel al ramal de connexió de la N-335 amb la N-220 i concreció de l'accés amb el nucli urbà-.
  
Una vegada esmenats els dits aspectes per l'Ajuntament de Paterna, procedirà que retra compte d'això al president d'esta Comissió el qual queda facultat a l'empara del Decret 137/1990, de 30 de juliol, del Consell de la Generalitat perquè ordene la publicació de l'Acord d'aprovació definitiva en el Butlletí Oficial sense necessitat de nou acord d'aquesta Comissió a la qual haurà d'informar posteriorment de les actuacions.
  
Contra el present Acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això, sense perjuí que es puga interposar qualsevol altre recurs que s'estime oportú-
  
Amb data 28 de juny de 2002, els serveis tècnics del Servei Territorial d'Urbanisme i Ordenació Territorial examinen la documentació presentada per l'Ajuntament de Paterna el 25 de juny de 2002 i emeten un informe favorable sobre esta, i consideren complit l'acord de la Comissió Territorial d'Urbanisme de València d'1 de febrer de 2002.
  
Vistos la legislació urbanística aplicable, així com la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació,
  
El director general d'Urbanisme i Ordenació Territorial considera aprovat definitivament el Pla de Reforma Interior Molí de Testar de Paterna.
  
Contra la present Resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això, sense perjuí que es puga interposar qualsevol altre recurs que estime oportú.
  
València, 2 de juliol de 2002. El director general d'Urbanisme i Ordenació Territorial. Jose Mª Benlliure Moreno